CELEX: 32017R0068
Language: lt
Date: 2017-01-09 00:00:00
Title: 2017 m. sausio 9 d. Komisijos įgyvendinimo reglamentas (ES) 2017/68, kuriuo iš dalies keičiamas Reglamentas (EB) Nr. 121/2008, nustatantis tyrimo metodą krakmolo kiekiui produktuose, naudojamuose gyvūnų pašarams, nustatyti (KN kodas 2309)

13.1.2017   
            
            
               LT
            
            
               Europos Sąjungos oficialusis leidinys
            
            
               L 9/4
            
         KOMISIJOS ĮGYVENDINIMO REGLAMENTAS (ES) 2017/68
   2017 m. sausio 9 d.
   kuriuo iš dalies keičiamas Reglamentas (EB) Nr. 121/2008, nustatantis tyrimo metodą krakmolo kiekiui produktuose, naudojamuose gyvūnų pašarams, nustatyti (KN kodas 2309)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:
   
               (1)
            
            
               gyvūnų pašarams naudojami produktai Tarybos reglamento (EEB) Nr. 2658/87 (2) priede pateiktos Kombinuotosios nomenklatūros 2309 pozicijos subpozicijoms priskiriami pagal produktuose esantį krakmolo kiekį;
            
         
               (2)
            
            
               Komisijos reglamente (EB) Nr. 121/2008 (3) nurodyta, kad klasifikuojant produktus taikomas fermentinis tyrimo metodas, kuriuo nustatomas tam tikruose produktuose esantis krakmolo kiekis;
            
         
               (3)
            
            
               jei tuose produktuose yra sojų produktų, krakmolo kiekis juose gali būti nustatomas taikant poliarimetrinį metodą arba fermentinį tyrimo metodą. Priklausomai nuo taikomo metodo, gaunami labai skirtingi rezultatai, o poliarimetrinis metodas pripažintas netinkamu produktų, kuriuose yra sojų produktų, krakmolo kiekiui nustatyti, nes jo rezultatai yra netikslūs;
            
         
               (4)
            
            
               todėl sojų produktus reikėtų įtraukti į Reglamento (EB) Nr. 121/2008 1 straipsnyje nustatytą pašarinių medžiagų, kuriose esantis krakmolo kiekis turi būti nustatytas taikant fermentinį tyrimo metodą, sąrašą, kad muitinėms būtų aiškiai nurodytas taikytinas metodas ir tokiu būdu užtikrintas vienodas klasifikavimas valstybėse narėse;
            
         
               (5)
            
            
               todėl Reglamento (EB) Nr. 121/2008 1 straipsnį reikėtų atitinkamai iš dalies pakeisti;
            
         
               (6)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 121/2008 1 straipsnis papildomas šiuo k punktu:
   
      
                  „k)
               
               
                  sojų produktai.“
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 9 d.
      
         
            Komisijos vardu
         
         
            Pirmininko pavedimu
         
         Stephen QUEST
         
            Generalinis direktorius
         
         
            Mokesčių ir muitų sąjungos generalinis direktoratas
         
      
   
   
      (1)  OL L 269, 2013 10 10, p. 1.
   
      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      (3)  2008 m. vasario 11 d. Komisijos reglamentas (EB) Nr. 121/2008, nustatantis tyrimo metodą krakmolo kiekiui produktuose, naudojamuose gyvūnų pašarams, nustatyti (KN kodas 2309) (OL L 37, 2008 2 12, p. 3).